Záhoráci, ktorí vyberali svoje peniaze z bankomatu u Shopping centra v Břeclave, môžu prísť o svoje peniaze.
"Máme tri oznámenia s tým, že bol vykonaný neoprávnený finančný výber z bankomatu. Poškodení uviedli, že im platobnú kartu nikto neukradol, ani ju nestratili a taký prevod neurobili. Peniaze im niekto vybral v Tchaj–wane," potvrdila v pondelok (18.2.) pre Břeclavský denník břeclavská policajná hovorkyňa Kamila Haraštová.
Po ohlásení začali policajti kontrolovať bankomaty v Břeclave. Skimovacie zariadenie (zariadenie na snímanie magnetického prúžku bankomatových kariet) našli v bankomate u Shopping centra v Břeclave. Polícia pracuje s variantou, že zlodeji na bankomat pripevnili kameru, vďaka ktorej získali záznam o zadanom PIN kóde.
Päť rád pred výberom z bankomatu
1. Pri výberoch z bankomatov si pozorne prezrite bankomat – najmä otvor, do ktorého sa vkladá karta, či v ňom nie je nainštalované cudzie teleso.
2. Pri zadávaní PIN kódu si zakryte druhou rukou klávesnicu, aby ste zabránili jeho odpozorovaniu.
3. Nastavte si na karte limity na výber hotovosti a na platbu kartou tak, aby neboli príliš vysoké.
4. Hneď po zistení straty karty si ju telefonicky zablokujte. Banka kartu zablokuje ihneď potom, ako ju o to požiadate.
5. Pravidelne si kontrolujte výpisy z účtu. Ak zistíte nezrovnalosti, ihneď sa skontaktujte s bankou.
Zdroj: Slovenská sporiteľna